
[bookmark: TextBodyBegin]Europski parlament,
–	uzimajući u obzir članak 314. Ugovora o funkcioniranju Europske unije,
–	uzimajući u obzir članak 106.a Ugovora o osnivanju Europske zajednice za atomsku energiju,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:1], a posebno njezin članak 44., [1:  	SL L 193, 30.7.2018., str. 1., ELI: http://data.europa.eu/eli/reg/2018/1046/oj.] 

–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:2], a posebno njezin članak 44., [2:  	SL L, 2024/2509, 26.9.2024.,ELI: http://data.europa.eu/eli/reg/2024/2509/oj.] 

–	uzimajući u obzir opći proračun Europske unije za financijsku godinu 2024., konačno donesen 22. studenoga 2023.[footnoteRef:3], [3:  	SL L, 2024/207, 22.2.2024., ELI: http://data.europa.eu/eli/budget/2024/207/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:4], [4:  	SL L 433 I, 22.12.2020., str. 11., ELI: http://data.europa.eu/eli/reg/2020/433/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:5], [5:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj.] 

–	uzimajući u obzir Odluku Vijeća (EU, Euratom) 2020/2053 od 14. prosinca 2020. o sustavu vlastitih sredstava Europske unije te o stavljanju izvan snage Odluke 2014/335/EU, Euratom[footnoteRef:6], [6:  	SL L 424, 15.12.2020., str. 1., ELI: http://data.europa.eu/eli/dec/2020/2053/oj.] 

–	uzimajući u obzir nacrt izmjene proračuna br. 4/2024 koji je Komisija usvojila 19. srpnja 2024. ((COM(2024)0931),
–	uzimajući u obzir stajalište o nacrtu izmjene proračuna br. 4/2024 koje je Vijeće usvojilo 23. rujna 2024. i proslijedilo Parlamentu 24. rujna 2024. (13195/2024 – C10‑0109/2024),
–	uzimajući u obzir članke 96. i 98. Poslovnika,
–	uzimajući u obzir izvješće Odbora za proračune (A10‑0007/2024),
A.	budući da je primarna svrha nacrta izmjene proračuna br. 4/2024 ažuriranje prihodovne strane proračuna kako bi se uzela u obzir najnovija kretanja te, osim toga, prilagodba rashodovne strane proračuna u odnosu na niz decentraliziranih agencija;
[bookmark: _GoBack]B.	budući da nacrt izmjene proračuna br. 4/2024 podrazumijeva reviziju predviđanja vlastitih sredstava u vezi s carinama, koje su18,3 % manje nego što je predviđeno u svibnju 2023., neograničenom osnovicom PDV-a, koja je 0,6 % manja nego što je predviđeno u svibnju 2023., nerecikliranim plastičnim ambalažnim otpadom, koje je0,6 % više nego što je predviđeno u svibnju 2023., i ukupnom osnovicom BND-a za EU, koja je 0,3 % viša nego što je predviđeno u svibnju 2023.;
C.	budući da se nacrtom izmjene proračuna br. 4/2024 također ažurira doprinos Ujedinjene Kraljevine za 2024. u skladu sa Sporazumom o povlačenju, u iznosu od 2,38 milijardi EUR, što je znatno smanjenje od 1,52 milijarde EUR u odnosu na procjenu iz proračuna za 2024.; budući da se u nacrtu izmjene proračuna br. 4/2024 uzimaju u obzir i novčane kazne i sankcije naplaćene do kraja svibnja 2024., čime se početno predviđanje iznosa novčanih kazni i sankcija u proračunu za 2024. povećava za 513 milijuna EUR;
D.	budući da se u nacrtu izmjene proračuna br. 4/2024 predlaže niz prilagodbi u financiranju decentraliziranih agencija, uz ukupno neto povećanje od 12 milijuna EUR, te se iznosi prijedlog za mobilizaciju instrumenta fleksibilnosti u iznosu od 13,2 milijuna EUR kako bi se pokrila povećanja za Europsku agenciju za lijekove i Eurojust, u nedostatku raspoloživih sredstava u okviru naslova 2.b višegodišnjeg financijskog okvira (VFO);
1.	pozdravlja nacrt izmjene proračuna br. 4/2024 koji je podnijela Komisija;
2.	prima na znanje da smanjenje iznosa vlastitih sredstava osim BND-a (posebno u pogledu carina) i iznosa doprinosa Ujedinjene Kraljevine proračunu dovodi do povećanja doprinosa na temelju BND-a za 5,63 milijarde EUR; napominje da postoji znatno odstupanje od početnih predviđenih iznosa carina i doprinosa Ujedinjene Kraljevine te poziva Komisiju da ispita mogućnosti za poboljšanje predviđanja, što je ključno za predvidljivost proračunskog planiranja; 
3.	ističe da prema nacrtu izmjene proračuna br. 4/2024 paušalno smanjenje BND-a za pet država članica korisnica iznosi tek nešto manje od 5,4 milijarde EUR neto; naglašava da su te olakšice povezane s inflacijom te da su se stoga povećale po višoj stopi od gornjih granica VFO-a, koje se svake godine prilagođavaju na temelju deflatora od 2 %; ističe da se zbog te nepravilnosti povećava opterećenje drugih država članica;
4.	naglašava potrebu za održivim prihodima za proračun Unije, koji je posljednjih godina izrazito opterećen kako bi se odgovorilo na razne krize; stoga žali zbog izostanka napretka u Vijeću u pogledu reforme sustava vlastitih sredstava u skladu s planom iz Međuinstitucijskog sporazuma; podsjeća na svoje stajalište kojim podupire izmijenjene prijedloge Komisije te potiče Vijeće i države članice da brzo usvoje spomenute prijedloge kako bi se povećali iznosi vlastitih sredstava dostupni proračunu Unije; ponavlja svoje dugogodišnje stajalište da bi se novčane kazne i naknade trebale koristiti kao dodatni prihod za proračun Unije;
5.	ponavlja svoje dugogodišnje stajalište da novi prioriteti zahtijevaju nova financijska sredstva; prima na znanje niz prilagodbi proračuna decentraliziranih agencija, ponajprije u skladu sa zadaćama koje su im dodijeljene nedavno donesenim zakonodavstvom; podsjeća da agencije moraju raspolagati potrebnim osobljem i proračunom kako bi na odgovarajući način izvršavale svoje mandate; ne odobrava činjenicu da u više slučajeva dodatna sredstva za decentralizirane agencije podrazumijevaju odgovarajuće smanjenje u omotnici programa;
6.	izražava žaljenje zbog toga što je u trenutačnom VFO-u dosad ukupno 1,5 milijardi EUR preraspodijeljeno iz programa u proračune decentraliziranih agencija, ili se takva preraspodjela predlaže; naglašava da je razmjer tih preraspodjela simptom ograničenosti sredstava dostupnih proračunu Unije i naglašava potrebu za proračunskom fleksibilnošću kako bi se sredstva agencija prilagodila promjenama u njihovim mandatima i zadaćama tijekom VFO-a;
7.	napominje da nacrt izmjene proračuna br. 4/2024 podrazumijeva povećanje od 2 milijuna EUR za Eurojust zbog inflacijskih pritisaka; ističe da inflacijski pritisak očigledno predstavlja izazov za sve decentralizirane agencije, s obzirom na to da je stopa inflacije iznad godišnjeg deflatora od 2 % za koliko se povećavaju gornje granice VFO-a te da su zbog toga troškovi osoblja i operativni troškovi za decentralizirane agencije pod znatnim pritiskom; smatra da činjenica da se proračuni decentraliziranih agencija trenutačno smatraju odvojenima od administrativnih rashoda u okviru naslova 7. VFO-a zahtijeva daljnje razmatranje u okviru priprema Komisije za VFO za razdoblje nakon 2027.;
8.	prihvaća stajalište Vijeća o nacrtu izmjene proračuna br. 4/2024;
9.	nalaže svojoj predsjednici da proglasi izmjenu proračuna br. 4/2024 konačno donesenom i da je da na objavu u Službenom listu Europske unije;
10.	nalaže svojoj predsjednici da ovu Rezoluciju proslijedi Vijeću i Komisiji, drugim relevantnim institucijama i tijelima te nacionalnim parlamentima.

